ΓΝΩΜΟΔΟΤΗΣΗ αριθ. 1/98 σχετικά με πρόταση κανονισμού (ΕΚ, Ευρατόμ) του Συμβουλίου για την εφαρμογή της απόφασης 94/728/ΕΚ, Ευρατόμ όσον αφορά το σύστημα των ιδίων πόρων των Κοινοτήτων (98/C 145/01)

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 183,

την απόφαση 94/728/ΕΚ, Ευρατόμ του Συμβουλίου, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων (1),

τον κανονισμό (ΕΟΚ, Ευρατόμ) αριθ. 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ όσον αφορά το σύστημα των ιδίων πόρων των Κοινοτήτων (2), όπως τροποποιήθηκε τελευταία από τον κανονισμό (Ευρατόμ, ΕΚ) αριθ. 1355/96 (3),

την πρόταση της Επιτροπής της 3ης Ιουλίου 1997 (4),

την πρόταση της Επιτροπής της 5ης Δεκεμβρίου 1997 (5),

την απόφαση του Συμβουλίου, της 6ης Ιανουαρίου 1998, να ζητήσει, σύμφωνα με το άρθρο 209 της συνθήκης ΕΚ, τη γνώμη του Ελεγκτικού Συνεδρίου για την πρόταση αυτή, απόφαση η οποία παρελήφθη από το Συνέδριο στις 16 Ιανουαρίου 1998,

Εκτιμώντας:

ότι η πρόταση της Επιτροπής αποσκοπεί στην κωδικοποίηση των τροποποιήσεων που επέφεραν στον κανονισμό (ΕΟΚ, Ευρατόμ) αριθ. 1552/89 ο κανονισμός (Ευρατόμ, ΕΚ) αριθ. 3464/93 του Συμβουλίου (6), ο κανονισμός (ΕΚ, Ευρατόμ) αριθ. 2729/94 του Συμβουλίου (7) και ο κανονισμός (Ευρατόμ, ΕΚ) αριθ. 1355/96 του Συμβουλίου 7

ότι πρέπει να ενσωματωθούν στο κωδικοποιημένο κείμενο οι τροποποιήσεις που περιλαμβάνει η πρόταση της Επιτροπής της 3ης Ιουλίου 1997, σχετικά με τις οποίες αποφάνθηκε το Συνέδριο στη γνωμοδότηση αριθ. 5/97 (8),

ΕΝΕΚΡΙΝΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ:

ΜΕΡΟΣ ΠΡΩΤΟ

1. Το Συνέδριο επιθυμεί να υπογραμμίσει ότι η κωδικοποίηση ενός κανονισμού πρέπει να πραγματοποιείται όταν καμία τροποποίηση του εν λόγω κανονισμού δεν βρίσκεται υπό έγκριση. Για το λόγο αυτό, συνιστά να μην πραγματοποιηθεί καμία ενέργεια έως ότου εγκριθεί από το Συμβούλιο ο κανονισμός που αποτελεί το αντικείμενο της πρότασης της Επιτροπής της 3ης Ιουλίου 1997, η οποία αναφέρεται στη δεύτερη αιτιολογική σκέψη. Κατά συνέπεια, το Συνέδριο προτείνει την τροποποίηση των άρθρων 2 και 17 της κωδικοποιημένης έκδοσης.

2. Το Συνέδριο έλαβε γνώση των προσαρμογών του κειμένου της κωδικοποιημένης έκδοσης, όπως διαμορφώθηκε μετά την ενσωμάτωση των διαδοχικών τροποποιήσεων. Είναι της γνώμης ότι αυτές οι προσαρμογές είναι σύμφωνες με τις ρυθμίσεις προς κωδικοποίηση.

3. Το Συνέδριο προτείνει να αντικατασταθεί, στο άρθρο 6 παράγραφος 5 δεύτερο εδάφιο όγδοη περίπτωση, η αναφορά στον κανονισμό (ΕΟΚ) αριθ. 1468/81 του Συμβουλίου από την αναφορά στον κανονισμό (ΕΚ) αριθ. 515/97 του Συμβουλίου, ο οποίος κατάργησε και αντικατέστησε τον πρώτο από αυτούς τους δύο κανονισμούς.

ΜΕΡΟΣ ΔΕΥΤΕΡΟ

Το Συνέδριο παραθέτει στο συνημμένο συνοπτικό πίνακα τις παρατηρήσεις που αναφέρθηκαν προηγουμένως.

Η παρούσα γνωμοδότηση εγκρίθηκε από το Ελεγκτικό Συνέδριο, στο Λουξεμβούργο, κατά τη συνεδρίασή του της 1ης και 2ας Απριλίου 1998.

Για το Ελεγκτικό Συνέδριο

Bernhard FRIEDMANN

Πρόεδρος

(1) ΕΕ L 293 της 12.11.1994, σ. 9.

(2) ΕΕ L 155 της 7.6.1989, σ. 1.

(3) ΕΕ L 175 της 13.7.1996, σ.3.

(4) Έγγρ. COM(97) 343 τελικό.

(5) Έγγρ. COM(97) 652 τελικό.

(6) ΕΕ αριθ. L 317 της 18.12.1993, σ. 1.

(7) ΕΕ αριθ. L 293 της 12.11.1994, σ. 5.

(8) ΕΕ αριθ. C 15 της 19.1.1998, σ. 1.

ΓΝΩΜΟΔΟΤΗΣΗ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ ΣΧΕΤΙΚΑ ΜΕ ΠΡΟΤΑΣΗ ΚΑΝΟΝΙΣΜΟΥ (ΕΚ, ΕΥΡΑΤΟΜ) ΤΟΥ ΣΥΜΒΟΥΛΙΟΥ ΓΙΑ ΤΗΝ ΕΦΑΡΜΟΓΗ ΤΗΣ ΑΠΟΦΑΣΗΣ 94/728/ΕΚ, ΕΥΡΑΤΟΜ ΟΣΟΝ ΑΦΟΡΑ ΤΟ ΣΥΣΤΗΜΑ ΤΩΝ ΙΔΙΩΝ ΠΟΡΩΝ ΤΩΝ ΚΟΙΝΟΤΗΤΩΝ

>ΘΕΣΗ ΠΗΝΑΚΑ>